
Inter  recentioris  philosophiae  duces  et  principes  Fichtio 
fortasse  excepto  potissimiim  Spinoza  et  Kantius  ethicas  sen- 
tentias  posuevunt,  quae  summo  respectu  maximaque  aesti- 
matione  recte  dignae  sint.  Atque  hac  in  re  in  memoriam 
revocari  liceat  Schleiermacherum  virum  ingenii  acutissimi 
in  hbro,  qui  inscribitur,  „Grundhnien  einer  Kritik  der  bis- 
herigen  Sittenlehre  ed.  1803"  ethicas  philosophorum  doctrinas 
ingenioso  et  subtili,  quamquara  saepenumero  nimis  infinito 
universoque,  judicio  percensuisse.  Hoc  in  libro  Spinozae 
ethicam  justo  studiosius  et  nimio  ardore  laudavisse  mihi 
videtur ;  sed  moralem  Kantii  doctrinam  aequo  magis  aggressus 
tantum  vituperat.  Itaque  considerationem  et  comparationem 
ethicarum  utriusque  sententiarum  et  ex  delectatione  et  usu 
futurum  esse  puto,  praesertim  quum  nostris  temporibus  et 
theoreticae  philosophiae  quaestiones  multo  saepius  quam 
ethicae  tractentur  et  niorales  atque  religiosae  notiones,  quae 
inter  se  arte  cohaerent,  multifariam  in  dubitationem  vocari 
videantur. 

Quamobrem  haec  dissertatio  ita  versabitur,  ut  primum 
Spinozae  et  Kantii  sententiae,  quatenus  variantur,  breviter 
strictimque  afferantur,  deinde  aliquanto  accuratius  exponendis 
et  examinandis  utriusque  philosophi  judiciis  appareat,  utrum 
moralia  utriusque  placita  inter  se  ita  discrepent,  ut  quidem 
videntur,  necne;  ac  simul  opprobria,  quae  Schleiermacher 
Kantio  facit,  partim  minuantur,  partim  injusta  rejici  possint. 

Generatim  ac  summatim  ethica  utriusque  praecepta  attin- 
genti  ea  secum  plane  discrepare  videntur.  Jam  in  consti- 
tuendis  ethicae  fundamentis  philosophi  nostri  inter  se  dissen- 
tiunt.  Nam  Spinoza  ethicam  ordine  geometrico  demonstratam 
scripsit  ipso  libri  titulo  indicans  se  mathematica  via  et  ratione 
esse  usurum,   quod  longissime  sane  a  Kantii  seutentia  ab- 


horret,  qiii  inter  matlieinaticam  et  philosophicam  cognoscendi 
rationem  certum  idque  maximum  statuit  discrimen.  Sed  non 
solum  formaliter,  sed  etiam  realiter  inter  se  dissident.  Spi- 
noza  enim  humanae  naturae  affectus,  quorum  originem  nullus 
philosophus  antea  latius  pleniusciue  tractavit,  pro  ethicae 
fundamento  ponit.  Hauc  propter  rem  Spinozae  ethica  potius 
naturalis  quaedam  affectuum  doctriua  nominari  potest.  Quae 
quidem  doctrina  hac  in  sententia  nititur:  „U)iaquaeque  res, 
quantum  in  se  est,  in  suo  esse  perseverare  conatur^''  (Eth. 
in,  prop.  \I),  Hinc  tres  affectus,  qui  primitivi  sive  primarii 
vocantur,  cupiditas,  laetitia,  tristitia  oriuntur,  ex  quibus  re- 
liqui  derivantur.  ^ 

Alia  prorsus  est  Kantii  de  rerum  moralium  fundamento 
sententia.  Disertis  verbis  cognitionem  naturae  ab  experientia 
pendentem  officiorum  cognitioni  oxjponit.^^j  Summum  mora- 
litatis  principium  ex  ipsa  morali  hominis  conscientia  accurate 
exposita  haurit.  Nihil  ait  omnino  et  absolute  bonum  posse 
vocari  praeter  bonam  voluntatem.  Quod  ut  clarius  eluceat, 
officii  notionem  natura  nobis  insitam  sumit  eamque  in  eo 
consistere  dicit,  quod  quis  actionis  necessitatem  ex  aesti- 
matione  legis  sibi  persuadeat.  Officii  notio  igitur  totius 
ethicae  Kantianae  principatum  obtinet.  Actio  officio  con- 
veniens  ex  Kantii  sententia  vim  et  potestatem  omnium  incli- 
nationum  et  omnia  voluntatis  objecta  secernat  necesse  est. 
Itaque  voluntati  nihil  relinquitur,  c[uo  ad  agendum  deter- 
minari  possit,  nisi  lex,  bonaque  est  ea,  quae  non  modo  se- 
cundum  legem  agit,  sed  ut  legi  satisfaciat.  Consilium  autem, 
quo  ad  agendum  homines  impelluntur,  cum  lege  consentire 
debet.  quae  in  omnibus  ratione  praeditis  animantibus  valet, 
ita  ut  meum  agendi  consilium  sit  bonum,  si  simul  velle 
possum,  ut  meum  illud  consilium  fiat  lex  universalis.  Haec 
est  lex  moralitatis  summa,  quam  Kantius  categorici  impe- 
rativi  formula  exprimit.     Hanc  vero  legem  patet  minime  ex 


*)  „Iii  Betracht  der  Natur  giebt  uns  Erfahmng  die  Eegel  an 
die  Hand  und  ist  der  Quell  der  "Wahrheit,  in  Ansehung  der  sitt- 
hchen  Gesetze  aber  ist  Erfahnmg  die  Mutter  des  Scheins  und  es 
ist  hochst  verwei-flich,  die  Gesetze  tiber  das,  was  ich  thun  soU, 
von  demjenigen  herzunehmen  oder  dadurch  einschranken  zu  woUen, 
was  gethan  wird." 


experientia,  sed  ex  intima  ratione  sive,  ut  vocabulo  utar,  a 
priori  esse  ortam.  Rejicit  Kantius  non  solum  id  doctrinae 
moralis  genus,  quod  sola  experientia  nititur,  sed  id  quoque 
promiscuum  genus,  quod  altera  ex  parte  impulsibus  sensuum 
et  inclinationum,  altera  ex  parte  rationis  notionibus  nos 
obedire  jubet.  Repulsat  itidem  omnia  moralitatis  principia, 
quae  rerum  appetundarum  rationem  habent,  quippe  quae 
empiricam  oleant  originem. 

Ratio  philosophandi,  quam  Kantius  sequitur,  ut  summa- 
tim  dicam,  hic  quoque  in  constituenda  ethica,  critica  est, 
quae  vocatur,  et  ratioualis,  Spinoza  contra  ab  dogmatica 
eaque  empirica  sententia  proficiscitur.  Ille  enim  naturalem, 
ut  ita  dicam,  hominem  in  principio  inquirendo  non  respicit, 
sed  ethicam  affectibus  humanis  opponit.  At  ex  hujus  ju- 
dicio  unusquisque  homo  psychologicis  causis,  id  est  laetitiae 
et  tristiae  afFectibus  ad  agendum  impellitur.  Kantius 
quaerit  id,  quod  a  priori  vohmtatem  determinet,  quo  homo 
trans  naturam  sensualem  efferatur ;  Spinoza,  quae  ipsa  natura 
jubeat  et  quo  nos  ducat,  indagat.  Simplicior  Spinoza,  subli- 
mior  Kantius  mihi  esse  videtur. 

Perspectis  hoc  modo  contrariis  utriusque  philosophi 
principiis,  haud  paucas  ex  his  oriri  differentias  nemo  non  videt. 
Atque  has  brevissime  jam  enumerabimus.  Spinozae  ethica 
necessitatis  systema  nominari  potest,  quoniam  cum  rebus 
particularibus  homo  quoque,  tanquam  modus  substantiae, 
ab  ea  dependet.  Contra  Kantii  ethica  libertatis  systema 
nominanda  est,  nam  iUa  officii  notio,  quae  in  eo  posita  est, 
ut  absolute  debeamus,  potestatem  involvit  perficiendi  debi- 
tum;  quare  Kantius  hominem  esse  liberum  ex  intelligibili 
sic  dicto  charactere  contendit. 

Porro  cum  libertate  rejecta  aut  posita  artissime  co- 
haeret  notio  finis,  quem  Spinoza  neque  naturae  rerum  neque 
homini  agenti  tribuit,  cujus  ponendi  omnino  negat  potestatem. 
Sed  apud  Kantium  finis  notio  maximi  momenti  est.  Hominem 
enim  ad  naturam  rerum  intelligendam  ei  finem  supponere 
oportere  in  libro,  qui  inscribitur  „Kritik  der  Urtheilskraft", 
ingeniose  ostendit.  Directe  autem  finem  homini  volenti 
ascribit  et  ex  fine  posito  actiones  humanas  pendere  coutendit 


Quum  igitur  Spiuoza  libertatem  et  fiuem  improbet,  non 
mirum  est.  si  notiones  boni,  mali,  virtutis.  vitii,  perfectionis, 
imperfectionis  etc.  aliter  intelligat  ac  Kantius.  Xam  bonum 
est  ex  Spinozae  sententia  id,  quod  nos  in  nostro  esse  perse- 
verare  auget  et  juvat,  omuino  igitur  Spinoza,  bonum  ab 
utili  aut  jucundo  non  distingueus.  bonum  per  se  non  cognoscit. 
Cum  illa  autem  boni  definitione  notiones  virtutis,  perfectionis 
etc.  artissime  cohaerent  ideoque  et  ipsae  similiter  i.  e. 
naturali  sensu  definiuntur. 

Contra  Kantius  bonum  illud.  quod  in  moribus  cernitur, 
ab  utili  et  jucundo  acerrime  separavit.  Bonum  et  malum 
ex  ejus  sententia  sunt  a  sola  practica  ratione  proposita; 
per  alterum  euim  id  iutelligit,  quod  ratione  adducti  neces- 
sario  appetimus  (einen  noth^endigen  Gegenstand  des  Be- 
gehrungsvermogens),  per  alterum  id,  quod  necessario  de- 
testamur  (einen  nothwendigen  Gegenstand  des  Abscheuungs- 
vermogens)  cf.  Kritik  der  pract.  Yernunft  p.  78  ed.  Kirchm. 
lu  eundem  modum  virtutis,   peccati  etc.  notiones  judica^sit. 

Denique  magnam  utriusque  differentiam  praeterire  non 
licet.  Quatenus  enim  fuudamentalem  Spinozae  sententiam 
respexerimus :  Unaquaeque  res,  quantum  in  se  est,  in  suo 
esse  perseverare  conatur.  atque  illam  boni  definitionem, 
quabonum  cum  utili  adaequatur,  eatenus  facere  non  poterimus, 
quiu  utilitatis  studio  uimioque  sui  amori  eum  favere  dicamus. 
Apud  Kantium  coutra  ea,  quum  tota  ethica  notioni  officii 
sit  subjecta,  utilitatis  cura  locum  omnino  non  habet,  immo 
vel  vehementissime  repudiatur. 

Quae  quum  ita  se  habeant,  de  conciliandis  utriusque 
philosophi  sententiis  ethicis  plane  desperandum  esse  videtur. 
Attamen  quum  fi'ustra  sane  differentiam  eam  conareris  re- 
movere,  quae  in  constituendis  utriusque  doctrinae  funda- 
mentis  apparet,  alia  est  ratio  decretorum  singulorum.  ex 
quibus  haud  pauca,  si  propius  ad  ea  accesserimus,  aut  quo- 
dammodo  coucinere  iuter  se  aut  non  omniuo  discrepare 
reperiemus. 

Quod  primum  ad  libertatis  notionem  attinet,  a  Spinoza, 
ut  jam  supra  vidimus,  homiui  agenti  libera  voluntas  ab- 
judicatur,     Per  enim  rem  liberam  intelligit  eam,  quae  ex 


sola  suae  naturae  necessitate  exsistit  et  a  se  sola  ad  agendum 
determinatur,  per  necessariam  autem  vel  potius  coactam, 
quae  ab  alio  determinatur  ad  exsistendum  et  operandum 
certa  ac  determinata  ratione  (Eth.  I  def.  VII).  Hoc  in 
sensu  unica  substantia  libera  est,  qua  universum  ejus  systema 
tanquam  fundamento  nititur.  Intelligit  nempe  per  sub- 
stantiam  id,  quod  in  se  est  et  per  se  concipitur,  hoc  est  id, 
cujus  conceptus  non  indiget  conceptu  alterius  rei,  a  quo 
formari  debeat  (Eth.  I  def.  III).  Substantiam  autem  ex 
infinitis  consistere  attributis  contendit,  per  attributum  id 
intelligens,  quod  intellectus  de  substantia  percipiat  tanquam 
ejusdem  essentiam  constituens  (Eth.  I  def.  IV).  Illi  autem 
substantiae,  quae  sola  libera  causa  est,  modi  opponuntur. 
Per  modum  scilicet  substantiae  affectiones  intelligit  sive  id, 
quod  in  alio  est,  per  quod  etiam  concipitur  (Eth.  L  def.  \). 
Jam  quum  omnes  res  particulares  nihil  sint,  nisi  substantiae 
sive  Dei  attributorum  aftectiones  sive  modi,  quibus  Dei 
attributa  certo  et  determinato  modo  exprimuntur,  libertatis 
expertes  sunt.  Est  potius  ex  modorum  natura,  ut  singuli 
invicem  alius  ab  alio  dependeant.  Xullum  igitur  —  ut 
uberius  haec  exponam  —  in  rerum  natura  contingens  datur 
neque  quidquam  fcrtuito  fit,  sed  omnia  ex  divinae  naturae 
necessitate  determinata  sunt  ad  certo  modo  exsistendum  et 
operandum.  Ex  quo  efficitur,  ut  hominis  mens,  quum 
cogitandi  Dei  modus  sit,  nullam  liberam  vohmtatem  habeat, 
sed  Deus  ultima  libera  causa  sit  nostrorum  consiliorum  et 
actionum.  Quod  enim  ad  voluntatem  attinet,  notandum  est, 
Spinozam  per  voluntatem  affirmandi  et  negandi  facultatem, 
non  autem  cupiditatem  intelligere,  qua  mens  res  appetat  vel 
aversetur.  Quae  quum  ita  sint,  voluntas  certus  tantum  est 
cogitandi  modus  adeoque  unaquaeque  volitio  non  potest  ex- 
sistere  neque  ad  operandum  determinari,  nisi  ab  alia  causa 
determinetur  et  haec  rursus  ab  alia  et  sic  porro  in  infinitum. 
Singulae  volitiones  nihil  sunt  praeter  ipsas  rerum  ideas; 
nam  secundum  propositionem  49.  partis  secundae  in  mente 
nulla  est  volitio  sive  affirmatio  et  uegatio  praeter  iUam, 
quam  idea,  quatenus  idea  est,  involvit.  Yoluntas  igitur  ct 
intelUctiis  iinum  et  idem  simt,  quum  singuhie  vohtiones  et 
idea,   ex  quibus  voluntas  et  intellectus  constaut,  uuum  et 

idem  sint.     Atque  adeo  haec  mentis  decreta  eadem  neces- 
sitate  in  mente  oriuntur  ac  ideae  rerum  actu  exsistentium. 

Haec  quum  sibi  persuaserit  Spinoza,  eos,  qui  se  liberos 
agere  existimant,  irridere  non  desistit.  Plerique  enim,  in- 
quit,  qui  de  affectibus  et  hominum  vivendi  ratione  scripse- 
runt,  videntur  non  de  rebus  naturalibus,  sed  de  rebus,  quae 
extra  naturam  sunt,  agere.  Immo  hominem  in  natura  velut 
imperium  in  imperio  concipere  videntur.  Porro  affert  cau- 
sas,  quibus  homines  ad  illam  opinionem  falsam  perveniant; 
credit  enim  homines  se  liberos  esse  opinari  propterea,  quando- 
quidem  suarum  volitionum  suorumque  appetituum  sint  con- 
scii  et  de  causis,  quibus  disponuntur  ad  appetendum  et  vo- 
lendum,  quia  earum  sunt  ignari,  ne  per  somnium  quidem 
cogitent;  hanc  igitur  esse  eorum  libertatis  ideam,  quod  sua- 
rum  actionum  nullam  cognoscant  causam.  Omnino  denique 
potestatem  aliquam  volendi  in  homine  inesse  negat;  demon- 
strat  enim  in  mente  nullam  esse  facultatem  absolutam  in- 
telligendi,  cupiendi,  araandi  etc,  sed  mentem  ad  hoc  vel 
illud  volendum  determinari  causa,  quae  etiam  ab  alia  deter- 
minata  sit  et  haec  iterum  ab  alia  et  sic  in  infinitum.  Sequi 
inde  ait  has  et  similes  facultates  vel  prorsus  fictitias,  vel 
nihil  esse  praeter  entia  metaphysica  sive  universalia,  quae 
ex  particularibus  formare  soleamus;  adeo  ut  intellectus  et 
voluntas  ad  hanc  et  illam  ideam  vel  ad  hanc  et  illam  voli- 
tionem  eodem  modo  sese  habeant  ac  lapideitas  ad  hunc  et 
illum  lapidem,  vel  ut  homo  ad  Petrum  et  Pauhim. 

Jam  quae  est  accurata  Kantii  de  necessitate  sententia? 
Distinxit,  ut  omnibus  notum  est,  res,  quatenus  sensibus  sub- 
jiciuntur,  et  res,  quales  per  se  sunt,  nobis  ignotas,  illas  qui- 
dem  miindum  sensibilem  sive  phaenomenorum,  has  mundum 
intelligibilem  sive  noumenorum  constituentes.  Principium 
formae  mundi  sensibilis  est,  quod  continet  rationem  nexus 
universalis  omnium,  quatenus  phaenomena;  forma  mundi 
intelligibilis  agnoscit  principium  objectivum  h.  e.  causam 
aliquam,  per  quam  existentium  in  se  est  colligatio.  (Cf.  Kantii 
dissertationem  de  mundi  sensibiUs  et  intelligibilis  forma  et 
principiis  p.  5.)  Mundus  sensibilis  ab  intellectu  per  formam 
causahtatis  concipitur  ideoque  necessitati  obedit.  Causali 
naturae  lege,  quidquid  fit,   ex  priore  aliquo  statu  pendet, 


quem  secimdum  certam  regulam  necessario  sequitur.  Quam- 
obrem  causa  ejus  causae,  qua  aliquid  fit,  ipsa  res  aliqua  est 
sive  factum,  quod  lege  naturae  iterum  ex  priore  statu  pendet 
et  sic  in  infinitum.  Mundus  sensibilis  igitur  nihil  est  nisi 
catena  phaenomenorum  secundum  leges  universales  connexa. 
lisdem  condicionibus  homo  subjectus  est.  Omnis  autem 
causa  efficiens  characterem  habeat  necesse  est,  id  est  legem 
causalitatis  suae,  sine  qua  causa  omnino  non  esset.  Itaque 
in  homine  quoque,  quatenus  membrum  est  mundi  sensibilis, 
habemus  characterem  empiricum,  quo  actiones  ejus,  ut  phae- 
nomena,  quae  intra  spatium  et  tempus  fiunt,  prorsus  cum 
aliis  phaenomenis  secundum  perpetuas  naturae  leges  cohae- 
rent,  neque  sibi  paret,  sed  legi  datae  homo  adstrictus  est 
(sTSQdvofjLog  est.). 

Quae  quum  ita  se  habeant,  evanescere  videtur  libertas 
ista,  qua  Kantianam  ethicam  niti  supra  diximus.  Sed  ad- 
mirabili  quodam  artificio  eam  Kantius  recuperavit  et  minime 
in  Spinozae  sententia  acquievit.  Quum  enim  ubique  de  prin- 
cipiis  quaerat  a  priori  menti  humanae  insitis,  in  morali  quo- 
que  doctrina  id,  quod  forte  hominis  voluntatem  a  priori 
determinet,  subtilissimo  ingenio  indagat;  atque  proprietatem, 
quam  Spinoza  substnntiae  soli  vindicat,  sc.  eam  tempori  non 
esse  obnoxiam,  ex  parte  etiam  homini  tribuit.  Homini  enim, 
quatenus  membrum  est  mundi  intelligibilis,  characterem  in- 
telligibilem  concedit,  quo  praeditus  tanquam  noumenon  in 
actionibus  suis  ab  omni  naturae  potestate  liber  ac  plane  ab- 
solutus  sive  suae  est  legis  (avTovofjiog  est).  Licet  certe  videre, 
quantopere  de  libertate  humana  curaverit  Kantius  in  theo- 
retica  philosophia.  Quum  enim  spatii  et  temporis  formas  non 
a  rerum  natura  datas  accipiamus,  sed  e  mente  nostra  ad  rerum 
naturam  afferamus,  leges  quasi  huic  praescribimus,  quam 
quidem  vulgaris  opinionis  mutationem  philosophus  ipse  novae 
et  audaci  Copernici  comparavit  doctrinae.  Majorem  autem 
libertatem  homini  respectu  actionum  tribuit.  His  enim  legem 
praescribere  contendit  rationem  practicam  ex  libertatis  de- 
creto  absolute  imperantem.  Eadeni  igitur  libertas,  quae 
theoretice  neque  demonstrari  ncque  negari  potest,  ratione 
practica  postulatur.  Si  phaenomena  sunt  res  per  se,  ut  ex 
Spinozae  sententia  sunt,    Kantius   libertatem    servari   non 

posse  rectissime  dicit;  sin  aiitem  phaenomena  nihil  aliiid 
existimantur  nisi,  quod  revera  sunt,  scilicet  merae  reprae- 
sentationes,  quae  empiricis  legibus  cohaereant,  causas  prae- 
terea  habeant  oportet,  quae  non  sint  phaenomena.  Talis 
causa  intelligibilis  causalitate  ea,  qua  phaenomena  agunt, 
definiri  non  potest,  immo  omnino  extra  naturalem  seriem 
phaenomenorum  posita  est,  effectus  vero  intra  seriem;  quam- 
obrem  actio,  quatenus  causa  intelligibili  exoritur,  libera 
habenda  est,  necessaria  autem,  quatenus  phaenomenon  est. 
Sic  igitur  homo,  partim  se  ipsum  tanquam  phaenomenon, 
partim  tanquam  intelligibile  objectum  considerare  potest. 
Jam  illa  causa  intelhgibilis  in  ratione  posita  est,  qua  homo 
est  praeditus.  Hanc  autem  rationem  causaUtatem  habere 
ex  eo  elucet,  quod  absolute,  quid  facere  debeamus,  imperat. 
Quamvis  enim  multae  sint  causae  naturales,  quibus  ut  velim 
impellor  et  quam^is  multa  sensuum  illecebrae  me  com- 
moveant,  tamen  efficere  eae  nequeunt,  ut  debeam.  Una- 
quaeque  autem  actionum  humanarum,  quatenus  ex  empirico 
hominis  charactere  emanant,  antequam  fiat,  praestabilita 
est;  at  pro  intelligibili  charactere  nihil  eam  sequitur,  nihil 
eam  praecedit.  Quamobrem  omnis  actio,  nulla  temporis 
ratione  habita,  immediate  ex  intelligibili  rationis  purae 
charactere  effluit.  Libera  revera  est  et  recte  quidem  posi- 
tivam  Kantius  hanc  libertatem  nominat.  *)  Quum  vero  sit 
positiva,  simul  absoluta  spontaneitas  est;  nam  spontaneus 
certe  is  actus  est,  cujus  causa  non  extra  me,  sed  in  me  sola 
invenitur.  Theoretice  quidem,  ut  jam  antea  diximus,  haec 
libertatis  notio  demonstrari  nequit,  est,  ut  Kantii  verbis  utar, 
idea  transcendentalis ;  sequitur  vero  ex  legis  moralis  imperio 
absoluto,  sive  est,  ut  Kantius  ait,  necessarium  rationis 
practicae  postulatum.  Qua  jam  libertate  posita,  sequitur, 
ut  homines  actionum  suarum  rationem  reddere  debeant; 
quae  perpetua  est  conscientiae  nostrae  adhortatio.  Apparet 
denique  suum  ipsius  legislatorem  hominem  esse.     Sibi  ipse 


*)  „Diese  ihre  Freiheit  kann  man  nicht  allein  negativ  als  Un- 
abhangigkeit  von  empirischen  Bedingiingen  anselien,  sondern  auch 
positiv  durch  ein  Yermogen  bezeichnen,  eine  Eeihe  von  Begeben- 
heiten  von  selbst  anzufangen."  Kritik  d.  r.  Yern.  ed.  Hartenst. 
p.  411. 

imperat,  sibi  ipse  obedit.  Quum  vero  rationis  sit  lex  illa 
summa,  in  hanc  formulam  Kantius  eam  redegit:  „Handle 
nur  nach  der  Maxime,  durch  die  du  zugleich  wollen  kannst, 
dass  sie  ein  allgemeines  Gesetz  werde." 

Hoc  modo  Kantius  Spinozam  superasse  videtur.  Sed, 
si  accuratius  rem  spectaverimus,  etiam  Spinozam  de  hominis 
libertate  verba  facere  reperiemus. 

Liberum  absolute  nihil  erat  nisi  substantia,  quod  ex 
sola  suae  naturae  necessitate  exsistat  et  a  se  sola  ad  agendum 
determinetur,  verum  homo  quoque  libertatis  particeps  esse 
potest.  Nam  is  ab  aliqua  re  liber  et  absolutus  est,  qui 
chiram  ejus  et  distinctam  ideam  habet.  Ergo  Spinoza  in 
cognitione  sive  intelligentia  libertatem  ponit.  In  libro  quinto, 
qui  de  rationis  potentia  est,  ostendit,  quantum  et  quale 
imperium  in  affectus  ad  eos  coercendos  ac  moderandos  homo 
liber  habere  possit  et  quid  mentis  hbertas  seu  beatitudo 
sit.  Spinoza  enira  tria  cognoscendi  genera  distinxit  et 
quidem  primum  genus  cognitionis,  qua  res  mutilate  et  con- 
fuse  percipimus  et  rerum  inadaequatas  ideas  accipimus, 
imaginationem  vocat.  Secundo  autem  cognitionis  genere, 
quem  intellectum  nominat,  notiones  communes  rerumque 
proprietatum  ideas  adaequatas  habemus.  Denique  tertium 
sive  scientia  intuitiva  ad  adaequatam  cognitionem  essentiae 
rerum  refertur  (cf.  Eth.  11.  pr.  40  schol.).  Formamus  autem 
ideas  adaequatas,  quum  rerum  idearum  perfecta  causa 
sumus  sive  res  intellectualiter  consideramus  sive  sub  aeter- 
nitatis  et  necessitatis  specie  et  ad  Deum  relatas  et  quidem 
in  ordine  percipimus.  Planius  de  mentis  in  atfectus  potentia 
Eth.  V.  prop.  20  schol.  agitur.  Quicunque  hoc  modo  quum 
res  tum  aifectus  considerat,  eos  ex  secundo  et  tertio  cogni- 
tionis  genere  cognoscit  sive  liber  homo  nominandus  est;  in 
affectuum  autem  cognitione  tota  Spinozae  ethica  est  posita. 
Ita  Spinoza  homini  libertatem  quandam  positivam  iu  cogni- 
tione  positam  tribuit,  quum  antea  libertas  nihil  aliud  esse 
videretur  nisi  independentia  essentiae  et  actionis  sive  negativa 
libertas.  Homini  haec  per  se  non  est,  quum  tamen  illam 
consequi  possit,  sed  in  Deo  utrumque  libertatis  genus  con- 
junctum  est.  Mens  autem  humana  quaedam  agit,  quaedam 
patitur,  nempe  quatenus  adaequatas   habet  ideas,   eatenus 

qaaeclam  necessario  agit,  et  qiiatenus  ideas  iuadaequatas , 
eatenus  necessario  ciuaedam  patitur  (Eth.  III  prop.  1).  Hinc 
sequitur,  mentera  eo  pluribus  passionibus  esse  obnoxiam, 
quo  plures  ideas  inadaequatas  liabet,  et  contra  eo  plura  agere, 
quo  plures  babet  adaequatas.  Quae  cognitionis  potentia  est 
nostra  libertas,  cui  servitus  opposita  est;  nam  libertas  et 
servitus  eandem  rationem  inter  se  habent  ac  cognitio  per- 
fecta  sive  actio  et  cognitio  imperfecta  sive  passio.  Itaque 
ideas  rerum  et  corporis  affectuum  adaequatas  formemus  ne- 
cesse  est ;  affectus  enim,  qui  passio  est,  desinit  esse  passio, 
simulatque  ejus  claram  et  distinctam  formamus  ideam  (Eth. 
V  prop.  3). 

Atque  hoc  affectuum  remedio,  quod  scilicet  in  eorum 
vera  cognitione  consistit,  nullum  praestantius  aliud,  quod  a 
nostra  potestate  pendeat,  excogitari  potest,  quandoquidem 
nulla  alia  mentis  potentia  datur,  quam  cogitandi  et  ad- 
aec[uatas  ideas  formandi.  Is,  qui  ex  tertio  genere  res  cognoscit, 
id  est  rerum  necessitatem  concipit,  est  revera  homo  libertatis 
particeps,  nam  quantum  potest  in  suo  esse  perseverare 
conatur,  ex  virtute  absolute  agit  sive  ex  rationis  dictamine 
vivit  (haec  tria  idem  significant). 

In  sensum  mysticum  hoc  modo  sive  religiosum  illud 
Spinozae  intelligere  videmus  abire.  Qui  enim  Deum  cognc^ 
verit,  pia  cum  resignatione  Dei  voluntati  sive  necessitati  se 
tradet  et  eum  araabit.  Xam  quod  intelligere  vocat  Spinoza 
quodamraodo  et  theoreticara  Kantii  et  practicam  rationem 
continet.  Initio  C[uidem  ethicae  intelligendi  facultatem  nullam 
nisi  logicam  et  theoreticam  statuere  videtur;  postea  vero 
intelligendi  potentia  exaltatur  fitcjue  vera  rerum  cognitio, 
quae  simul  est  necessitatis  sive  Dei  cognitio  moralitatis  fons  et 
origo,  quum  contra  imaginatio  servitutis  i.  e.  intemperantiae 
et  impietatis  causa  evadat.  Cf.  Trendelenburg  Historische 
Beitrage  zur  Philosophie  II.  p.  94,  98  sqq.  Quatenus  intelli- 
gimus.  nihil  cupere  possuraus  nisi  id,  quod  necessariura  est, 
et  eatenus  conatus  raelioris  nostrae  partis  cura  totius  naturae 
ordine  convenit.  Quo  raagis  igitur  nostros  affectus  et  res 
intelligimus,  eo  magis  Deura  intelligiraus  et  araamus,  ac 
c[uatenus  Deura  contemplaraur,  eatenus  agiraus;  suraraum 
autera  hominis  bonura  est  Dei  cognitio,  ex  qua  intellectualis 


mentis  amor  erga  Deum  oritur,  qui,  quum  Deus  omne  esse 
in  se  amplectatur,  pars  est  infiniti  amoris,  quo  Deus  se  ipsum 
amat.  Quare  in  hoc  constanti  et  aeterno  erga  Deum  amore 
nostra  salus  sive  beatitudo  sive  libertas  consistit. 

lam  quum  ex  Kantii  doctrina  libertas  in  solius  rationis 
a  sensuum  et  affectuum,  immo  a  naturae  rerum  imperio 
liberatae  spontaneitate,  ex  Spinozae  doctrina  in  cognoscendi 
consummatione  posita  sit,  unum  et  idem  fere  de  libertate 
ambo  sentiunt.  Quum  enim  initio  extrinsecus  inter  se  discre- 
pent,  ad  extremum  re  ad  simillimum  exitum  pervenire 
videntur;  res  est  eadem  fere,  sed  alium  pro  diverso  utrius- 
que  philosophiae  consilio  et  contextu  hic  illic  praebet  aspectum. 

Ceterum  facere  non  possum,  quin  Spinozam  sibi  de 
libertate  humana  non  prorsus  constitisse  moneam.  Quam 
enim  intellectui  tribuit  potentiam,  opposita  mihi  ea  videtur 
esse  sententiae  nec  corpus  mentem  ad  cogitandum  nec  men- 
tem  corpus  ad  motum  nec  ad  aliquid  aliud  determinare  posse; 
nam  mens  et  corpus  una  eademque  res  est,  quae  jam  sub 
cogitationis,  jam  sub  extensionis  attributo  concipitur.  Unde 
fit,  ut  ordo  sive  rerum  concatenatio  uua  sit,  sive  natura  sub 
hoc  sive  sub  illo  attributo  concipiatur,  consequenter  ut  ordo 
actionum  et  passionnm  corporis  nostri  simul  sit  natura  cum 
ordine  actionum  et  passionum  mentis.  Ergo  utraque  (co- 
gitatio  et  extensio)  se  ipsa  ordinat  et  quidem  simul.  Atque 
huic  sententiae  est  contrarium  intelligendi  poteutia  aliquid 
ordinari.  Hic  enim  intelligendi  facultati  sive  menti  in  se 
soli  consideratae  ea  potestas  tribuitur,  quae  ad  ordinem  cor- 
poreum  ordinandum  multum  valeat.  Neque  Spinoza  revera 
de  corporis  affectionibus  dicere  potest,  quibus  intellectus 
impediatur,  quod  autem  facit  cf.  Eth.  V  prop.  10  etc.  Itaque 
fluctuatio  oritur,  in  primis  ethicae  libris  caeca  materiae  causa 
praevalet,  in  libro  quinto  autem  illius  causae  cognitio  ma- 
joris  potentiae  est. 

Etiam  Spinozae  opprobrio  fortasse  dari  potest,  quod 
voluntatem  et  intellectum  unum  et  idem  esse  contendit  et 
virtutem  sive  libertatem  in  intelligentia  ponit.  Quatenus 
Socratis  illius  est  simillimus,  ex  cujus  sententia  \irtutem 
esse  scientiam  constat,  ^atenus  contra  Spinozam  idem  fere 
dici  potest,  quod  Aristoteles  contra  Socratem  animadvertit. 

virtutein,  qiiamvis  cognitione  nullo  pacto  carere  possit,  tamen 
non  idem  esse  atque  cognitionem,  potissimum  esse  in  virtute 
voluntatis  directionem ;  namque  ex  cognitione  boni  non  sequi 
necessario,  ut  quis  bene  agat,  sed  tum  bene  agit,  ubi  ad 
cognitionem  liberum  mentis  decretum  et  voluntas  accedat. 
Spinoza  enim  eum,  qui  bonum  cognoverit,  id  etiam  acturum 
esse  putat.  Haec  est  excelsa  opinio,  at  vero  non  vera. 
Tanti  a  Kantio  humana  natura  non  aestimatur. 

Hic  quaeret  fortasse  quispiam,  qua  causa  commotus 
Spinoza  ad  libertatem  servandam  impulsus  fuerit;  credo  eum 
valida  morali  conscientia  adductum  esse,  ut  libertati  faveret. 
Sed  haec  hactenus. 


Cum  negata  aut  affirmata  libertate  notiones  finis,  boni 
et  mali,  meriti  et  peccati,  perfectionis  et  imperfectionis,  vir- 
tutis  et  vitii  etc.  artissime  cohaerent.  Jam  igitur,  quae  sit 
harum  notionum  ratio  apud  Spinozam  et  apud  Kantium, 
videamus.    Ante  omnia  autem  de  fine  agamus. 

Spinoza,  qui,  ut  supra  diximus,  homini  libertatem  ab- 
judicat,  consequenter  etiam  omnia  causae  finalis  genera,  et 
naturalem  et  moralem  finem,  rejicit.  Causa  autem,  cnr 
communiter  homines  supponant,  omnes  res  naturales  ut  ipsos 
propter  finem  agere,  iu  eo  secundum  Spinozam  consistit, 
quod  se  liberos  esse  opinantur  et  appetitum  suum  utile 
quaerendi  habent.  Unde  fit,  ut  semper  rerum  peractarum 
causas  finales  tantum  scire  expetant.  Sin  autem  eas  ex 
alio  audire  nequeunt,  nihil  iis  restat,  nisi  ut  ad  semet  se 
convertant,  et  ad  fines,  quibus  ipsi  ad  similia  determinari 
solent,  reflectant,  et  sic  ex  suo  ingenio  ingenium  alterius 
necessario  judicant.  Porro  quum  in  se  et  extra  se  non  pauca 
reperiant  media,  quae  ad  suum  utile  assequendum  multum 
conducant,  ut  oculos  ad  videndum,  solem  ad  illuminandum 
etc,  hinc  factum  est,  ut  omnia  naturalia  tanquam  ad  suum 
utile  media  considerent,  et  quia  illa  media  ipsis  oblata,  non 
autem  ab  ipsis  parata  esse  sciunt,  hinc  causam  credendi 
habuerunt  ahquem  alium  esse,  qui  illa  media  in  eorum  usum 
paraverit.  Ex  mediis  autem  concluserunt  esse  aliquem  vel 
aliquos   naturae  rectores   humana  praeditos   libertate,    qui 

ipsis  omnia  curaverint  et  in  eorum  usum  omnia  fecerint, 
atque  statuerunt  deos  omnia  in  hominum  usum  dirigere,  ut 
homines  sibi  devincirent  et  in  summo  ab  iis  honore  habe- 
rentur.  Atque  ita  hoc  praejudicium  in  superstitionem  versum 
est  et  altas  in  mentibus  egit  radices. 

Postquam  hoc  modo  Spinoza,  cur  homines  in  hoc  finis 
praejudicio  acquiescerent  et  omnes  natuja  adeo  propensi 
essent  ad  idem  amplectendum,  explicuit,  hac  de  fine  doctrina 
omnino  totam  naturam  everti  contendit.  Nam  id,  quod 
revera  causa  est,  ait,  ut  effectus  consideratur  et  contra  id, 
quod  supremum  et  perfectissimum  est,  redditur  imperfectissi- 
mum.  IUe  effectus  enim  perfectissimus  est,  quia  a  Deo 
immediate  producitur  et  quo  pluribus  aliquid  causis  inter- 
mediis  indiget,  ut  producatur,  eo  imperfectius  est.  At  si 
res,  quae  immediate  a  Deo  productae  sunt,  ea  de  causa 
factae  essent,  ut  Deus  finem  assequeretur  suum,  tum  neces- 
sario  ultimae,  quarum  de  causa  priores  factae  sunt,  omnium 
praestantissimae  essent.  Deinde  haec  doctrina  Dei  per- 
fectionem  tollit,  nam  si  Deus  propter  finem  agit,  aliquid 
necessario  appetit,  quo  caret.  Xec  hic  praetereundimi  est 
eos,  qui  hanc  doctrinam  secuti  causarum  causas  exquirere 
non  cessant,  ad  extremum  ad  Dei  voluntatem  hoc  est  igno- 
rantiae  asylum  confugere  (cf.  Eth.  I.  app.). 

Itaque  causa  finalis,  quae  homines  in  agendo  determinat, 
nihil  aliud  est,  praeter  ipsum  humanum  appetitum,  quatenus 
is  alicujus  rei  veluti  principium  seu  causa  primaria  conside- 
ratur.  Exempli  gratia  quum  dicunt  habitationem  causam 
fuisse  finalem  hujus  aut  illius  domus,  nihil  tum  sane  intelli- 
gunt  aliud  quam,  quod  homines  ex  eo,  quod  vitae  domesticae 
commoda  imaginati  sunt,  appetitum  habuerunt  aedificaudi 
domum.  Quare  habitatio,  quatenus  ut  fiualis  causa  considera- 
tur,  nihil  praeter  hunc  singularem  appetitum  est,  qui  revera 
causa  est  efficiens,  quae  ut  prima  consideratur,  quia  homines 
suorum  appetituum  causas  communiter  ignorant. 

Neque  mirum  est  sane  hoc  modo  Spinozam  de  fine 
judicare;  Deus  enim  seu  natura  naturans  eadem,  qua  ex- 
sistit,  necessitate  agit.  Ratio  igitur  sive  causa,  cur  Deus 
agat  et  cur  exsistat,  una  eademque  est.  Ut  ergo  nullius  finis 
causa   exsistit,  nullius   etiam  finis   causa  agit.    Res  autem 

omnes  ex  data  Dei  natura  necessario  seqimntiir  et  ex  neces- 
sitate  natiirae  Dei  determinantur  ad  certo  modo  exsistendum 
et  operandum  summaque  perfectione  evadunt. 

Cohaeret  praeterea  liaec  finis  negatio  cum  Spinozae 
sententia,  naturam  sive  continuationem  seriemque  rerum 
mathematico  modo  ordinatam  esse.  Mathematicam  enim 
contemplandae  naturae  rationem  opponit  rationi,  quae  te- 
leologica  vocatur;  omnia  igitur  in  natura,  ut  mathema- 
ticae  propositiones  ex  aliis,  sequuntur.  Xihilo  igitur  magis 
in  ejus  philosophia  et  ethica  ullus  finis  est  quam  in  ma- 
thematica  doctrina  finis  esse  potest.  Ad  hanc  sententiam 
coDStituendam  ejus  studium  et  amor  mathematicae  doctrinae 
plurimum  valuerunt,  quae  ei  summum  certitudinis  gradum 
praebere  visa  est.  Qua  de  re  ethicam  more  geometrico 
tractavit  atque  eam  definitionibus,  quae  philosophiae  quasi 
nervi  sunt,  axiomatibus,  demonstrationibus,  scholiis,  corol- 
lariis,  lemmatibus  etc.  ut  Euclides  mathesin  exposuit. 

Remoti  finis  consecutiones  in  ethica  dilucide  et  multi- 
fariam  offeruntur.  Xexus  rerum  organicus,  ut  verbo  utar, 
a  Spinozae  philosophia  alienus  est  neque  ullae  organicae, 
sed  solae  mechauicae  causae  agnoscuntur.  Xam  de  corpo- 
ribus  lemmata,  axiomata,  postulata,  quae  Spinoza  in  secunda 
parte  interponit,  prorsus  mechanicam  rerum  cognitioneia 
ostendunt.  Eth.  II  postul.  I  dicit  corpus  humanum  componi 
ex  plurimis  (diversae  naturae)  individuis,  quorum  unum- 
quodque  valde  compositum  sit.  Alio  loco  in  materia  nihil 
praeter  mechanicas  texturas  et  operationes  dari  ostendit. 
Omuino  Spinoza  nullam  internam  rerum  naturalium  con- 
veuieutiam  agnoscit,  quum  res  non  nisi  respective  ad  ncstram 
imaginationem  possint  dici  ordinatae  aut  confusae. 

Porro  quum  Deus  tantum  efficiens  causa,  quae  ideis 
determinatur,  non  vero  finalis  sit,  omnia  ad  unam  substan- 
tiam  revocantur,  quo  fit,  ut  rerum  particularium  vis  ac  po- 
testas  prorsus  evanescat.  Praeterea  eorum  sententiam  im- 
pugnat,  qui  statuant  Deum  omnia  sub  ratione  boni  agere, 
ut  Plato,  hos  enim  aliquid  extra  Deum  ponere  ait,  quod  a 
Deo  non  dependeat,  ad  quod  Deus  tanquam  ad  exemplar  in 
operando  attendat  vel  ad  quod  tanquam  ad  certum  scopum 

collimet.     Quod  profecto  nihil  aliud  esse  addit,  quam  Deum 
fato  subjicere. 

Nihil  quum  igitur  causae  finales  apud  Spinozam  sint 
nisi  figmenta  humana,  finis  notionem  apud  Kantium  summ^ 
momenti  esse  quis  est,  qui  nesciat?  In  libro,  qui  inscribitur 
„Kritik  der  Urtheilskraft"  finis  regulam   (Zweckmassigkeit) 
inducit,  qua  ad  extremum  naturam  cum  libertate  sive  mun- 
dum  sensibilem    cum    mundo    intelligibili    conjungere   vult. 
Namque  in  animo  nostro  datur  facultas  quaedam  inter  in- 
telligentiam  (Verstand)  et  rationem  (Vernunft)  media;  quae 
est  judicandi  facultas,   quae  si  non  propriam  legislationem, 
at  certe  principium  quoddam  proprium  et  innatum  continet. 
Facultas  autem  judicandi  ita  comparata  est,  ut  specialia  sub 
generali  quodam   complexa  cogitet.     Quodsi  generale  illud 
datum  est,  facultas  judicandi,  quae  specialia  illi  subjicit,  deter- 
minans  vocatur  (bestimmende  Urtheilskraft);  quum  autem  spe- 
cialia  data  sunt  ita,  ut  generale,  cui  subjiciantur,  inveniendum 
sit,  tum  facultas  judicandi  est  reflectens  (reflectirende  Urtheils- 
kraft);  quae  quum  igitur  a  singulis  in  rerum  natura  datis 
ad  universale  ascendat,  suo  jure  hoc  non  aliter  potest  nisi 
supponendo,  ipsi  naturae  inesse  intelligentiam.     Qua  ex  sup- 
positione  notio  finis  nascitur,   quem  ipsa  natura  sequatur. 
Ad  hunc  videlicet  finis   notionem   confugimus,   ut  maxime 
varias  res  naturales  sub  unitate  quadam  sive  regula  conci- 
pere  possimus.    Nihil  aliud  igitur  apud  Kantium  finis  est 
nisi  subjectiva  quaedam  naturae  concipiendae  norma,  prin- 
cipium  non  constitutivum,  ut  ait  Kantius,  sed  tantum  regu- 
lativum,    principium    contemplandae    naturae,    non   cogno- 
scendae. 

Hoc  modo  Kantius  similiter  judicat  de  fine  naturali 
atque  Spinoza,  ex  cujus  sententia,  ut  supra  ostendimus,  finis 
nihil  est  nisi  figmentum  humanum.  Similiter  inquam.  Quum 
enim  uterque  subjectivam  reddat  finis  naturalis  notionem, 
in  eo  certe  discrepant,  quod  alter  nostro  jure  ea  notione, 
licet  subjectiva,  nos  uti  contendat,  alter  injuria  et  falso. 
Sed  satis  de  hoc  naturali  fine  est  memoratum. 

Hoc  loco  quidem  magis  in  quaestionem  venit,  quid 
Kantius  de  fine  morali  judicet.  Voluntatem  concipit  facul- 
tatem  secundum  leges  quasdam  se  ipsam  ad  agendum  deter- 

minandi,  quae  facultas  tantum  in  ratione  praeditis  animan- 
tibus,  ergo  etiam  in  hominibus  reperitur.  Id  autem,  quod 
causa  est  voluntati  sese  ipsam  determinandi,  nominatur  finis. 
Cadit  haec  finis  ponendi  potestas,  quum  solius  rationis  sit, 
in  omnia  ratione  praedita  animantia.  Sed  medium  vocatur 
id,  quod  tantum  possibilitatis  causam  actionis  continet,  cujus 
effectus  est  finis.  Discernuntur  praeterea  fines  relativi  et 
absoluti;  illi  propter  alios  fines  appetuntur,  ita  ut  et  ipsi 
media  sint  sive  instrumenta.  Xon  per  se,  sed  sub  certis 
valent  condicionibus;  alii  ab  aliis  appetuntur,  ex  impulsibus 
pendent  et  ad  imperativos,  qui  hypothetici  vocantur,  ducunt. 
Hi  autem  per  se  et  ab  omnibus  hominibus,  quippe  qui  ra- 
tionis  sint  participes,  pariter  expetuntur,  in  objecti\is  causis 
positi  sunt  et  imperativos  simplices  sive  categoricos  gignunt. 
Quo  discrimine  posito  elucet  nullam  unquam  rem  per  se  et 
simpliciter  appeti  posse,  sed  solum  hominem  pro  fine  ab- 
soluto  posse  haberi.  Ideoque  nulla  re  personae  pretium 
compensari  potest,  quod  morale  pretium  ,est  et  in  eo  con- 
sistit  id,  quod  personae  dignitas,  naturae  humanae  dignitas 
nominatur.  Si  porro  de  hominis  voluntate  categoricus  im- 
perativus  est  (qui  revera  est),  summum  principium  practicum 
tale  esse  oportet,  ut  necessario  in  eo  finem  suum  unus- 
quisque  habeat.  Atque  moralis  lex  est  haec:  „Handle  so, 
inquit  Kantius,  dass  die  Maxime  deiner  Handlung  nadi 
deinem  eignen  Willen  Xaturgesetz  sein  kann,"  sive,  ut  alias 
verbis  utar,  vitam  dirige  secundum  absolutum  finem,  quo 
unusquisque  relativus  sive  ambitiosus  finis  excludatur.  Qui 
quum  absolutus  finis,  sola  natura  rationis  datus,  personae 
vel  generis  humani  dignitatem  constituat,  categoricus  im- 
perativus  in  hanc  quoque  formulam  potest  dirigi:  „Handle 
so,  dass  du  die  Menschheit  sowohl  in  deiner  Person  als  in 
der  Person  jedes  anderen,  jederzeit  zugleich  als  Zweck, 
niemals  blos  als  Mittel  brauchst." 

Ea  jam  voluntas,  quae  supremum  illum  sequitur  finem, 
non  sibi  solum,  sed  omnibus  hominibus  legem  fert.  Unde 
fit,  ut  lex  moralis  imperium  quasi  sive  rem  publicam  efficiat 
finium  nexu  cohaerentem,  rempublicam,  inquam,  in  qua  una- 
quaeque  persona  per  se  dignitatem  habet  et  simul  legem 
ferens  est,  quae  ad  omnes  cadit  et  cui  ipsa  paret.    Moralitas 

igitur  in  eo  conspicitur,  ut  ad  universalem  legislationem  con- 
stituendam  omnes  comparatae  sint  actiones.  Jam  ex  ana- 
logia,  quam  bona  voluntas  cum  universalibus  naturae  legibus 
habet,  imperativus  categoricus  etiam  exprimi  potest:  Sic 
age,  ut  lex  subjectiva  voluntatis  tuae  semper  possit  simul 
esse  principium  universalis  cujusdam  legislationis. 

Quae  quum  sit  Kantii  doctrina,  quantopere  a  Spinoza 
discrepet,  luce  clarius  est  videndum.  Kihilominus,  si  accu- 
ratius  Spinozae  totum  systema  inspexerimus,  finis  notionem 
philosophum,  quamvis  invitum  et  nescium,  efTugere  non  po- 
tuisse  apparebit.  In  appetitibus  exponendis  magna  ex  parte 
doctrina  ejus  ethica  versatur.  Jam  exempli  gratia  oculi  appe- 
titus  videndi  fabrica  nititur  ad  finem  videndi  mire  adaptata. 
Hoc  sane  finis  naturalis  exemplum  Spinozam,  qui  ipse  secun- 
dum  leges  opticas  ocularia  vitra  tornabat,  monere  debuit, 
appetitus  notionem  cum  finis  notione  artissime  cohaerere. 
Ubique  revera  causae  finales  in  rerum  natura  conspicuae 
sunt,  et  tantum  abest,  ut  figmenta  imaginationis  sint,  ut  ars 
humana,  quum  finem  sequatur,  nihil  aliud  agat  nisi  ut  imi- 
tetur  naturam.  Ergo  finis  notione  ne  Spinoza  quidem  carere 
potest  eaque  de  causa  tecte  saepius  ex  finis  notione  con- 
cludit.  Si  enim  demonstratio  examinatur,  qua  Spinoza  funda- 
mentalem  illam  sententiam  evincit:  Unamquamque  rem, 
quantum  in  ipsa  sit,  in  suo  esse  perseverare  conari,  ea  est 
negativa.  Nulla  res,  inquit,  aliquid  in  se  habet,  a  quo 
possit  destrui  sive  quod  ejus  exsistentiam  tollat,  sed  contra 
ei  omni,  quod  ejusdem  exsistentiam  potest  toUere,  opponitur, 
id  est  non  nisi  causa  externa  potest  destrui.  Qua  demon- 
stratione  nihil  probatur  nisi  vis  inertiae.  Sed  mihi  persua- 
sum  est  ipso  illo  vocabulo  „conari"  plus  exprimi,  quam  solam 
vim  inertiae.  Quatenus  enim  unaquaeque  res  in  suo  esse 
perseverare  conatur,  eatenus  vitae  particularis  fiuis  pro- 
positus  est;  nam  conatus  quilibet  quasi  inexpleti  finis  de- 
slderium  significat. 

Praeterea,  si  Spinoza  postulat,  ut  homo  id  faciat,  quod 
cum  humana  natura  omnino  et  toto  naturae  ordine  conve- 
niat,  quod  etiam  ratio  flagitet,  universalis  hominis  notio 
tanquam  exemplar  proponitur,  ad  quod  propius  accedere 
debeamus,  sive  est  finis,  qui  nobis  sit  assequendus.    Itaque 

causa  finalis  repudiata  multifariam  redit;  inveniuntur  enim 
talia  praecepta :  Hominis  finis  ultimus,  hoc  est,  summa  cupi- 
ditas,  quae  reliquas  omnes  moderari  studet,  est  illa,  qua 
fertur  ad  se  resque  omnes,  quae  sub  ipsius  intelligentiam 
cadere  possunt,  adaequate  concipiendum ;  sive  est  finis  hominis 
cognitio  unitatis.  Porro  est  finis  status  civilis  nullus  alius 
nisi  pax  vitaeque  securitas  (cf.  tractat.  polit.  c.  2).  Quum 
Spinoza  dicit,  illud  imperium  optimum  esse,  ubi  homines 
concorditer  vitam  transigant,  vitam  humanam  intelligit,  quae 
non  sola  sanguinis  circulatione  et  aliis,  quae  omnibus  ani- 
mantibus  sunt  communia,  sed  quae  maxime  vera  mentis 
virtute  definitur.  Ergo  vita  humana  per  se  magni  aestimatur 
et  fine  manifesto  efficitur,  ut  optimum  imperium  oriatur. 
Qui  quum  finis  necessarius  sit,  in  ipso  homine  est  positus, 
quare  Spinoza  cogitur  etiam  aliud  jus  praeter  potentiam 
agnoscere,  atque  hoc  concesso  ad  teleologicam  doctrinam 
politicam,  qualis  est  Platonis  et  Aristotelis,  prope  accedit, 
quod  latius  explicare  longum  est.  Hoc  tantum  meminisse 
sufficiat.  Eodem  modo,  quo  Plato  psychologia  sua  nixus 
rempublicam  tanquam  hominem  majorem  {uv^qwttov  h  fis- 
ydXM)  considerat:  „Homini,  inquit  Spinoza,  nihil  homine  est 
utilius,  nihil  homines  praestantius  ad  suum  esse  conservandum 
optare  possunt,  quam  quod  omnes  in  omnibus  ita  conveniant, 
ut  omnium  mentes  et  corpora  unum  quasi  mentem  unumqu<- 
corpus  componant  etc."  (Eth.  IV  prop.  18). 

Haec  omnia  ad  metaphysicas  Spinozae  propositiones 
minime  quadrare  patet.  Ubique  finis  notionem  clam  im- 
miscet,  quum  tamen  finem,  ut  antea  vidimus,  ex  doctrinae 
suae  principiis  esse  neget.  Cujus  inconsequentiae  aut  causa 
aut  certe  vehiculum  sine  dubio  erat  ambigua  illa,  quam 
intellectui  vindicat,  potestas.  Quum  enim  intellectum  et 
voluntatem  idem  esse  dixisset,  fieri  non  potuit,  quin  volendi 
facultatem  aliquoties,  qualis  vulgo  habetur,  et  ipse  in  mente 
haberet  ideoque  ad  finis  notionem  delaberetur. 

Utut  haec  se  habent,  demonstrasse  mihi  videor  philo- 
sophos  nostros  etiam  de  finis  notione  non  tantopere  dis- 
crepare,  quanto  ab  initio  videbantur. 

Nunc  alia  sententiarum  utriusque  philosophi  varietas  de 
notionibus  boni  et  mali  nobis  exponenda  est.  Quum  enim 
Spinoza,  ut  supra  ostendimus,  hominis  libertatem  et  finis  po- 
nendi  facultatem  rejiciat  et  fundamentum  totius  ethicae  esse 
conatum  sese  conservandi  statuat,  nequaquam  mirum  est, 
si  bonum  et  malum  morali  sensu  non  cognoscat,  sed  illud 
ad  commodi,  hoc  ad  damni  notionem  referat.  Ait  enim  Eth. 
IV  def.  I  et  II :  „Per  bonum  id  intelligam,  quod  certo  scimus 
nobis  esse  utile,  per  mahim  autem  id,  quod  certo  scimus 
impedire,  quominus  boni  alicujus  simus  compotes."  Quod 
conatum  suum  esse  conservandi  juvat  et  auget  ex  ejus  ju- 
dicio  bonum  nominat  vulgus,  quod  autem  minuit  et  coercet, 
malum.  „Nam  nihil  volumus,  appetimus  neque  cupimus,  quia 
id  bonum  esse  judicamus,  sed  contra  propterea  aliquid  bonum 
esse  censemus,  quia  id  conamur,  volumus,  cupimus,  et 
consequenter  id,  quod  aversamur,  malum  appellamus 
Quare  unusquisque  ex  suo  affectu  judicat  seu  aestimat, 
quid  bonum,  quid  malum,  quid  melius,  quid  pejus,  quid 
denique  optimum  quidve  pessimiim  sit.  Sic  avarus  argenti 
copiam  optimum,  ejus  autem  inopiam  pessimum  judicat  etc. 
Quas  propter  causas  notiones  boni  et  mali  tantum  relativae 
sunt  atque  ex  uniuscujusque  affectibus,  qui  apud  alios  alii  sunt, 
dependent,  id  est  omnino  Spinoza  bonum  et  mahim  affectibus 
laetitiae,  tristitiae  cupiditatisque  metitur.  Quam  ob  rem 
bonum  et  malum  nihil  positivum  in  rebus  in  se  consideratis 
indicant,  nec  aliiid  sunt  praeter  cogitandi  modos,  seu  notiones, 
quas  formamus  ex  eo,  quod  res  ad  invicem  comparamus. 
Nam  una  eademque  res  potest  eodem  tempore  et  bona  et 
mala  et  etiam  indifferens  esse.  Ex.  gr.  musica  bona  est 
melancholico,  mala  lugenti,  surdo  autem  neque  bona  neque 
mala. 

Huic  Spinozae  de  notionibus  boni  et  mali  sententiae 
Kantii  judicium  ex  diametro  oppositum  est.  Bonum  ei  est 
unum  idemque  ac  morale  et  mahim  contrarium.  Summum 
enim  Kantii  meritum,  ut  reliqua  taceam,  in  eo  consistit, 
quod  bonum,  id  est  morale,  ab  utili  et  jucundo  acerrime  sub- 
tilissimeque  separaverit.  Bonum  igitur  et  mahim  soLa  practica 
ratione  discernuntur.  Nam  per  alterum  intelligit  id,  quod 
necessario  appetimus,  per  alterum  id,  quod  necessario  de- 

testamur,  ut  supra  jam  diximus.  Quoniam  igitur  Kantius 
boni  et  mali  notiones  ex  ratione  sc.  practica  ideoque  ex 
summa  lege  morali,  quum  eam  homo  ipse  sibi  ratione  im- 
posuerit,  judicat,  fieri  nequaquam  potest,  ut  eae  in  laetitiae 
et  tristitiae  sive  jucundi  et  noxii  notiones  abeant  i.  e.  in 
notiones  ex  sola  experientia  haustas.  In  hanc  enim  viam 
omnes  necessario  incidunt  philosophi,  qui  in  definiendo  bono 
et  malo  experientiam  ducem  sibi  sumunt,  ut  supra  apud 
Spinozam  vidimus.  Si  ita  cum  Kantio  bonum  (germanice 
,,das  Gute"  minime  .,das^Yohl")  intelligimus,  antiqua  scholarum 
formula  est  rata  haec :  „Xihil  appetimus  nisi  sub  ratione 
boni,  nihil  aversamur,  nisi  sub  ratione  mali."  Ergo  nihil 
aliud  est  bonum  nisi  voluntas,  quae  sola  morali  lege  im- 
mediate  ad  agendum  determinatur,  neque  bonum  ullo  objecto 
externo  excitari  neque  propter  successum  magni  aestimari 
debet ;  poiTO  est  actio  nominanda  bona,  quae  bona  voluntate 
efficitur. 

Hoc  modo  nostri  philosophi  prorsus  a  se  dissident. 
Xihilominus  ne  ita  Spinozam  a  Kantio  dissentire  putes,  ut 
nullo  modo  nullaque  ex  parte  cum  eo  possit  reconciliari. 
Multum  enim  abest,  ut  Spinoza  notiones  boni  et  mali  per 
totum  systema  suum  ea  ratione,  quam  supra  exposuimus, 
tractaverit.  Quamvis  notiones  boni  et  mali  utili  et  inutiii 
respondere  dixerit,  tamen  a  sententia  sua  aliquantulum  de 
ficiens  haec  addit :  „Xam  quia  ideam  hominis,  tanquam  na- 
turae  humanae  exemplar,  quod  intueamur,  formare  cupimus, 
nobis  ex  usu  erit,  haec  eadem  vocabula  eo ,  quo  dixi  sensu 
retinere.  Per  bonum  itaque  intelligam  in  sequentibus  id, 
quod  certo  scimus  medium  esse,  ut  ad  exemplar  humanae 
naturae,  quod  nobis  proponimus,  magis  magisque  accedamus. 
Per  malum  autem  id  quod  certo  scimus  impedire,  quominus 
idem  exemplar  referamus.*'  Diligentius  porro  perpendamus, 
quid  vere  utile  apud  Spinozam  intelligendum  sit  et  ad  quid 
fiat.  Unaquaeque  res,  inquit,  quantum  in  se  est,  suum  utile 
quaerit  et  nonnullis  locis  caute  provideque  addit  sc.  revera 
utile.  His  ipsis  verbis  quis  est,  quin  videat  philosophum 
sententiam  suam  paullisper  in  melius  mutare?  Eandem  hanc 
sententiam  puriorem  sequi  videtur  Eth.  IV.  prop.  27,  ubi 
bonum  in  intelligentia  niti  dicit.    Mhil  certo  scimus  bouum 

aut  malum  esse  nisi  id,  quod  ad  intelligendum  revera  con- 
ducit  vel  quod  impedire  potest,  quominus  intelligamus.  Hoc 
modo  bonum  ad  iutelligendi  normam  dirigitur.  Mens  enim, 
quatenus  ratiocinatur,  nihil  aliud  appetit  quam  intelligere 
neque  aliud  sibi  utile  esse  judicat,  nisi  id,  quod  ad  intelli- 
gendum  conducit.  Ita  est  intelligendi  conatus  primum  et 
unicum  virtutis  fundamentum.  Ex  virtute  absolute  agere 
nihil  aliud  in  nobis  est,  quam  ex  ductu  rationis  agere  et 
vivere.  Addit  sane  id  idem  esse  ac  suum  esse  conservare  et 
propriura  utile  quaerere ;  sed  quum  semel  concesserit  id  optime, 
immo  unice  intelligendo  fieri  posse,  rerum  suarum  amorem 
quasi  nobilitat  ita,  ut  pravae  cupiditatis  nihil  amplius  habeat ; 
ut  plus  dicam,  Spinozae  illud  revera  utile  a  Kantii  illo  mo- 
raliter  bono  vix  quidem  discrepat. 

Quis  igitur  est,  qui  facile  cognoscere  non  possit,  illud 
utile  revera  sive  bonum  Spinozae  id,  quod  Kantius  morale 
nominat,  aequare?  Ad  extremum  etiam  hic  uterque  eandem 
boni  sententiam  habet,  quae  boni  notio  quasi  variis  coloribus 
apud  Spinozam  fucata  est,  licet  utile  et  bonum  sive  morale 
Spinoza  nomine  non  distinxit,  ut  Kantius  subtilissime  fecit. 

Paene  eundem  et  dissensum  et  consensum  sententiarum, 

.  quas  nostri  philosophi  praebent  de  perfecto   et  imperfecto, 

merito  et  peccato,    virtute  et  vitio  etc.   demonstrari   posse 

puto,  quod  longum  est  singulatim  exponere,  ergo  omittimus. 


Sed  erit  minima  dissensio  vel  etiam  cerni  prorsus  de- 
sinet,  si  singula  moralitatis  praecepta  introspexerimus  et 
examinaverimus  id  est  judicia,  quae  de  singulis  virtutibus 
faciunt.    Exerapli  causa,  si  placet,  ajfferam  has  virtutes. 

Forsitan  quispiam  mirari  possit,  si  nostri  philosophi 
de  commiseratione  et  benevolentiu,  quamquam  diversis  ex 
causis  secum   consentiant.     Xihilorainus  res  ita  se  habet. 

Per  miserationera  intelligit  Spinoza  tristitiara  ortani 
ex  alterius  darauo.  Kera  enira,  sive  aliquera,  cujus  nos 
miseret,  miseria,  quantura  possumus,  liberare  conabimur. 
Haec  autem  voluntas  sive  appetitus  benefaciendi,  qui  ex 
eo   exoritur,    quod   rei,   in    quam   beneficium   couferre   vo- 

lumus,  nos  miseret,  benevolentia  vocatur,  quae  proinde 
nihil  aliud  est,  quam  cupiditas  ex  commiseratione  orta. 
Quum  autem  id,  quod  aliquem,  cujus  nos  miseret,  tristitia 
afficit,  nos  simili  etiam  tristitia  afficiat,  commiseratio 
inter  tristitiae  affectus  numeranda  est,  ideoque  Spinoza  com- 
miserationem  in  homine,  qui  ex  ductu  rationis  vivit,  per 
se  malam  et  inutilem  esse  dicit  (Eth.  IV.  prop.  50).  Bonum 
autem,  quod  ex  eo  sequitur,  quod  hominem,  cujus  nos  mi- 
seret,  miseria  liberare  conamur,  ex  solo  rationis  dictamine 
perficere  possumus.  Huc  accedit,  quod  is,  qui  commisera- 
tionis  affectu  facile  tangitur  et  alterius  miseria  vel  lacrimis 
movetur,  saepe  aliquid  agit,  cujus  postea  ipsum  poenitet, 
tam,  quia  ex  aflectu  nihil  agimus,  quod  certo  scimus  bonum 
esse,  quam  quia  facile  falsis  lacrimis  decipimur. 

Similem  apud  Kantium  sententiam  de  beneficentia  et 
misericordia  reperimus.  Satis  superque  constat,  a  nullo  fere 
philosopho  hanc  virtutem  tam  contemptim  judicatam  esse 
nisi  a  Kantio.  Quum  Schopenhauerus  misericordiam  summam 
moralem  causam  esse  censeat,  apud  Kantium  ea  est  omnino 
nulla,  sed  nihil  aliud  eam  esse  credit  nisi  passivum,  excita- 
tum,  impotentem  affectum  Quid  prodest,  si  unius  loco,  cui 
malum  accidit,  nunc  duo  homines  patiantur?  Alter  re,  alter 
imaginatione  patitur.  Itaque  Kantio  misericordia  sensuum  pro- 
fusio  esse  videtur.  Xeque  fieri  potest,  ut  hominis  sit  mala  ir 
mundo  augere.  Atque  misericordia  est  pathologica  animi  motio, 
nam  non  in  consiliis  (Maximen),  sed  in  affectibus  nititur. 
Propterea  vera  morali  doctrina  inter  pathologicum  et  homi- 
num  practicum  amorem  acerrime  distinguitur;  quamobrem, 
quantum  potest,  unusquisque  miseris  auxiliari  debet,  ubi 
autem  impossibile  est,  ibi  etiam  misericordia  est  inrtilis. 
Porro  is,  qui  misericordia  commotus  aliis  benefacit, 
facile,  si  pro  beneficiis  meritam  debitamque  gratiam  non 
refert,  hominibus  inimicus  fieri  potest,  at  qui  officio  adduc- 
tus  miseris  auxilium  tribuit,  animo  ingrato  non  deterretur, 
quin  amplius  in  alios  beneficia  conferat. 

Eodem  fere  modo  uterque  animum  sedatum  sive  affectuum 
vacationem  summis  laudibus  effert  (Eth.  lY,  prop.  50  cor). 
Spinoza  dicit  hominem,  qui  ex  rationis  dictamine  vivat, 
conari,  quantum  potest,  efficere,  ne  commiseratione  tangatur. 

Pariter  Kantius  censet  in  libro,  qui  inscribitur  „Kritik  der 
praktischen  Yernunft"  p.  142  ed.  Kirchm. :  „Selbst  dies  Ge- 
fiihl  des  Mitleids  und  der  ^veichherzigen  Theilnehmung, 
wenn  es  vor  der  Ueberlegung,  was  Pflicht  sei,  vorhergeht 
und  Bestimmungsgrund  wird,  ist  wohldenkenden  Personen 
selbst  lastig  und  bewirkt  den  Wunsch  ihrer  entledigt  und 
allein  der  gesetzgebenden  Vernunft  unterworfen  zu  sein." 
Secundum  autem  Spinozam  is,  qui  ex  ductu  rationis  vivit, 
quantum  potest  efficit,  ut  adaequatas  ideas  habeat  atque  ab 
omnibus  affectibus  liberetur.  Kantius  quidem  huic  inclina- 
tionum  vacationi,  quam  apathiam  vel  phlegma  sensu  bono 
nominat,  id  tribuit,  ut  homines  inde  intellectualem  quandam 
laetitiam  hauriant,  Qui  status  morali  legi  convenit  et 
hominem  ad  acquiescentiam  in  se  ipso  ducit,  quam  et  Spi- 
noza  et  Kantius  summum,  quod  homo  assequi  possit,  pro- 
ponunt.  Eth.  IV  prop.  52  legitur  sic:  „Acquiescentia  in 
se  ipso  ex  ratione  oriri  potest  et  ea  sola  acquiescentia,  quae 
ex  ratione  oritur,  summa  est  quae  potest  dari." 


Quibus  singulis  virtutibus  ex.  gr.  tractatis  nos  ad  totius 
doctrinae  ethicae  naturam  indolemque  ac  proprietatem  con- 
vertamus,  nam  restat,  ut  dicamus,  ut  nobis  erat  propositum, 
de  maximi  momenti  capite,  quo  Kantii  doctrina  moralis  ab 
omnibus  fere  ethicis,  quae  autecedunt,  ergo  a  Spinozae  quo- 
que  ethica  distinguitur. 

Ipsi  supra  jam  ostendimus,  illa  fundamentali  Spinozae 
enuntiatione :  „Unaquaeque  res,  quantum  in  se  est,  in 
suo  esse  perseverare  conatur"  nec  non  definitionibus  ejus 
de  bono,  de  virtute  etc.  utilitatis  studium  nimiumque  sui 
amorem  sive  egoismum  qui  dicitur  contiueri.  Nam  omnia, 
quae  corporis  nostri  agendi  potentiam  minuunt  ac  coercent, 
sive  laetitiam  nuUam  commovent,  sunt  repudianda.  Quam- 
obrem  Spinozae  ethica  nihil  minus  sequi  videtur  quam 
rerum  humanarum  contemptionem  ac  despicientiam. 

Sed  haec  laus  potius  in  morale  Kantii  systema  cadere 
videtur,  ubi  officii  notio  regnat.  Satis  enim  constat  Kantii 
maximum  meritum,   quod  etiam  ejus  adversariis  agnoscen- 

dum  sit,  in  eo  consistere,  quod  actiones  ex  laetitia  sive  sui 
amore  sive  solipsismo  qui  vocatur  ortas  acerrime  et  severis- 
sime  ab  actionibus  ex  moralibus  causis  sive  ex  officio  sive 
legis  moralis  aestimatione  perfectis  separaverit  atque  ethi- 
cam  omni  utilitatis  curae  et  felicitatis  studii  genere  purga- 
verit.  Omnes  enim  doctrinae  morales,  quae  ante  Kantium 
fuerunt,  fundamentum  empiricum  excepta  Platonica,  quae 
mysticam  speciem  habet,  ex  propria  hominis  natura  originem 
habuerunt  atque  earum  principium  felicitatis  erat  et  quidem 
partim  externae  felicitatis  partim  internae  sive  perfectionis; 
ceterum  veteres  virtutem  et  felicitatem  unum  idemque  esse 
probatum  voluerunt.  Cum  reliquis  Spinoza  quoque,  a 
natura  humana,  multis  affectibus  obnoxia,  ideoque  beati- 
tudinem  quaerente  profectus,  empiricum  principium  posuit. 
Contra  Kantius  recte  principia  felicitatis  et  moralitatis 
prorsus  separata  esse  vult.  Primum  igitur  contendit  beati- 
tudinem  nequaquam  esse  verum  hominis  finem,  nam  ad  illam 
conscquendam  caecum  naturalem  sensum  aptiorem  ratione 
fuisse  (cf.  Grundleg.  zur  Metaphysik  der  Sitten  p,  12  ed. 
Kirchm.).  Immo  vero  homini,  ut  Kantius  putat,  ratio  tri- 
buta  est,  ut  moralem  finem  cognosceret  eumque  solum  nulla 
felicitatis  ratione  habita  persequeretur.  Deinde  ad  hanc 
moralitatem  consequendam  sola  ratio  valet,  neque  ideoneum 
ad  hoc  est  empiricum  sive  materiale  principium,  quum 
empirici  impulsus  alii  aliis  sint  et  tantum  prudentiae  prae- 
cepta,  minime  imperativum  categoricum,  praebeant.  Aptum 
moralitatis  principium  nullum  est  nisi  rationale  sive  for- 
male,  quod  ad  omnia  ratione  praedita  animantia  pertinet  et 
cui  universalitas  ac  necessitas  inest.  Ergo  vere  morale  tantum 
in  qualitate  voluntatis  sita  esse  potest,  quae  ad  agendum 
lege  morali  determinatur.  Moralis  igitur  actio  ex  pura 
legis  aestimatione  et  ex  officio  omnibus  inclinationibus  et 
sensuum  impulsibus  remotis  fieri  debet.  Aestimationem 
enim  Kantius  definit :  ,,Das  Bewusstsein  einer  freien  Unter- 
werfung  des  Willens  unter  das  Gesetz,  doch  als  mit  einem 
unvermeidlichen  Zwange,  der  allen  Xeigungen,  aber  nur 
durch  eigene  Vernunft,  angethan  wird,  verbundeu  (Kritik 
der  prakt.  Vern.  p.  97).  Hinc  patet  aestimationem  ab  hu- 
miiitate    profectam    morali    libera  voluntate  ad  elationem 

progredi.  Si  actio  tantum  secimdum  officium  fit,  non  ex 
officio,  ea  nihil  aliud  est,  nisi  legalis,  minime  moralis.  Neque 
natura  benevolus  agit  moraliter,  sed  is,  qui  beneficia  in 
aliquem  confert,  quamvis  ad  humani  generis  odium  natus 
sit.  Ita  elucet  Kantium  ab  utilitatis  ratione  prorsus  ab- 
horrere  omnibusque  viribus  eudaemonismum,  qui  vocatur, 
repudiare.  Quin  etiam  concedendum  est,  Kantium  aequo 
rigorosius  hanc  sententiam  tueri,  ita,  ut  Schillerus,  qui 
ceteroqui  Kantii  sectator  est,  illam  severissimam  Kantii  sen- 
tentiam  illuserit  hoc  epigrammate: 

Gewissensscrupel. 
Gerne  dien'  ich  den  Freunden,  doch  thu'  ich  es  leider  mit 

Neigung, 
Und  so  wurmt  es  mich  oft,  dass  ich  nicht  tugenhaft  bin. 

Entscheidung. 
Da  ist  kein  anderer  Rath,  du  musst  suchen,  sie  zu  verachten, 
Und  mit  Abscheu  alsdann  thun,  wie  die  Pflicht  dir  gebeut. 

Sed  Schillerus,  ut  mihi  videtur,  illam  officii  notionem 
justo  captiosius  interpretatus  est,  neque  enim  Kantius  con- 
tendit  officium  debere  fteri  ex  taedio,  sed  debere  7ion  fieri 
ex  incUnatione.  Mihi  quidem  persuasum  est  Kantio  moralis 
actionis  notionem  tam  severe  concipiendam  fuisse,  nisi  mo- 
ralitatem  fieri  promiscuam  et  ambiguam  voluit,  ut  ethica 
Wolfiana  erat.  — 

Sed,  quamvis  Kantianae  adhuc  contrariam  Spinozae 
doctrinam  cognoverimus,  quaeritur,  num  haec  revera  omni 
ex  parte  ab  illa  aliena  et  adeo  contraria  sit,  ut  nulla  ra- 
tione  cum  illa  conciliari  possit?  Minime  vero,  si  aciem, 
quum  ad  triarios  res,  venit,  animadvertimus.  Immo  magis 
magisque  Spinoza  in  posteriore  ethicae  parte  nimium  utilitatis 
studium  abjicit  ac  deponit,  quoad  ad  commendandam  animi 
tranquillitatem  et  externarum  rerum  despicientiam  perveniat. 
Eth.  V  prop.  41  haec  leguntur:  „Quamvis  nesciremus  mentem 
nostram  aeternam  esse,  quod  me  demonstravisse  puto, 
pietatem  tamen  et  religionem  et  absolute  omnia,  quae  ad 
animositatem  et  generositatem  referri  ostendi  in  quarta 
parte,  prima  haberemus."  Porro  Spinoza  dihicide  dicit 
beatitudinem  non  esse  virtutis  praemium,  sed  ipsani  virtutem ; 

immo  vero  etiam  Dei  amori  renunciat,  nam  is,  qui  Deum 
amat,  conari  nequit,  ut  Deus  ipsum  contra  amet,  nam  si 
quis  id  conaretur,  cuperet,  ut  Deus,  quem  amat,  non  esset 
Deus.  Profecto  summum  exoptatissimumque ,  quocl  homo 
renunciare  possit.  Praeterea  Spinoza  postulat,  ut  homines 
ex  tertio  cognitionis  genere  cognoscant.  Si  igitur  intel- 
ligunt  omnia  ex  naturae  divinae  necessitate  sequi  et  secun- 
dum  aeternas  naturae  leges  et  regulas  fieri,  res  adversas 
miseriasque  patienter  perferunt.  Eodem  pertinent  Eth.  IV 
prop.  52:  Acquiescentia  in  se  ipso  etc,  Eth,  IV  prop.  37.  etc. 
Quis  est,  qui  his  ex  locis  non  intelligat  Spinozam  cum 
Kantio  non  solum  congruere,  sed  etiam  eum  superare,  praeser- 
tim  quum  Kantius  in  severa  postulatione  officii  externis  impul- 
sibus  remotis  non  subsistat,  sed  adducatur,  ut  antea  repudiatam 
felicitatem  atque  utilitatem  respiciat.  Quem  felicitatis  respe- 
ctum,  siaccuratiusperpenderimus,  partim  ex  exemplis  summae 
moralis  legis  allatis,  partim  ex  doctrina  de  bono  summo  etc. 
cognoscemus.  Postquam  postulavit,  ut  regula  (Maxime) 
nostrae  voluntatis  semper  simul  ad  universalem  legislationem 
sit  apta,  facere  non  potest,  quin  illius  utilitatis  rejectae 
rationem  habeat.  Sic  in  exemplo,  ubi  quis  pecuniam  cum 
consilio  eam  non  reddendi  mutuetur:  „Dass  ich,  inquit,  ein 
allgemeines  Gesetz  zu  liigen,  nicht  tvoUen  Jcdnne,  weil  man 
mir  dann  nicht  mehr  glauben  oder  mit  gleicJier  Milnze  be- 
zahlen  wiirde  etc^'  (Metaphysik  der  Sitten).  Porro  ibidem 
p.  47  de  consilio  (Maxime)  miseris  auxilium  non  ferendi 
legitur:  „Ein  Wille,  der  dieses  beschlosse,  wiirde  sich  selbst 
widersprechen,  indem  doch  Falle  sich  ereignen  konnen,  wo 
er  Anderer  Liebe  und  Theilnahme  bedarf  und  wo  er  durch 
ein  solches  aus  seinem  eignen  Willen  entsprungenes  Natur- 
gesetz  sich  seJhst  alle  Hoffnung  des  Beistandes,  den  er  sich 
tvilnscht,  rauben  mochte."  Praeterea  certe  mihi  conceditur, 
si  Kantius  officio  se  ipsum  perficiendi  adjicit :  „Denn  als  ein 
verniinftiges  Wesen  will  der  Mensch  nothwendig,  dass  alle 
Vermogen  in  ihm  entwickelt  werden,  weil  sie  ihm  doch  zu 
allerlei  mdglichen  Absichten  dienlich  sind,''  causam  agendi 
aperte  ponere  in  utilitate  exspectanda.  Dilucidissime  autem 
Kantius  commodi  respectum  expressit  in  libro,  qui  „Meta- 
physische  Anfangsgrtinde  der  Tugendlehre"  inscribitur  §  30: 

„Denn  Jeder  wiinscht,  dass  iJim  geholfen  werde,  wenn  er 
aber  seine  Maxime,  Andern  nicht  helfen  zu  wollen,  laut 
werden  liesse,  so  wtirde  Jeder  befugt  sein,  ihm  Beistand  zu 
versagen.  Also  wiederstreitet  die  eigenniitzige  Maxime  sich 
selbst."  Quidquid  utile  est,  ex  experientia  sumptum  est. 
Ratio  igitur,  cui  hic  Kantius  imperium  defert,  neque  impulsu 
impuro  neque  scientiis  experientiae  libera  neque  ab  utili 
aliena  esse  videtur. 

Eodem  doctrina  Kantii  de  summo  bono  ducimur.  Docet 
enim  summi  boni  notionem  in  felicitatis  cum  virtute  confor- 
matione  esse  positam.  Quod  si  ita  se  habet,  quo  modo  ab 
agentis  animo  felicitatis  tanquam  virtutis  praemii  cogitatio 
removeri  possit,  non  video.  Si  quis  enim  certo  scit,  se 
moralibus  actionibus  etiam  beatitudinem,  quamquam  demiim 
in  alio  mundo  adepturum  esse,  facere  profecto  non  poterit, 
quin  ad  hanc  beatitudinem  respiciat.  Est  enim  contradi- 
ctio,  promittere  homini  felicitatem,  moralium  actionum  con- 
secutionem,  et  postulare  nihilominus,  ut  in  moraliter  agendo 
illum  effectum  obliviscatur  neve  illius  cupiditate  teneatur. 
Hac  re  inter  virtutem  et  felicitatem  quaedam  conjunctio 
exstat;  moralis  homo  dicere  nequit:  Agito  moraliter,  ut 
beatitudinis  particeps  fias,  sed,  si  moraliter  agas,  liceat  tibi 
certo  sperare  te  aliquando  beatum  futurum  esse.  Subtilior 
haec  est  distinctio  quam  quae,  si  a  doctrina  ad  vitam  de- 
scendatur,  possit  obtineri. 

Quae  quum  ita  sint,  intelligi  facile  potest  Spinozam  non 
modo  Kantium  aequavisse,  sed  etiam  multo  superasse. 
Quibus  omnibus  respectis  Kantius  et  Spinoza  a  contrario 
initio  ad  contrarium  finem  progrediuntur ;  nara  Spinoza  in 
ethicae  initio  utilitatis  principium  praebet,  in  fine  summam  ab- 
stinentiam  esse  virtutis  signum  docet.  Contra  Kantius  propter 
officii  notionem  primo  ab  utilitatis  cura  abhorret,  tamen  ad 
extremum  severitatem  illam  deponit. 

Quod  cur  ita  se  habeat,  si  altius  repetimus,  duplicem 
illam  moralitatis  aestimationem  apud  Spinozam  cum  duplici 
Spinozanae  philosophiae  indole  cohaerere  invenimus.  Altera 
enim  ex  parte  ejus  philosophia  naturae  cultum,  altera  ex 
parte  mysticismum  olet  et  pietatem.  Porro  magna  causa 
in  ipso  Spinoza  sita  est,  nam  vir  summae  abstinentiae,  in- 


30 

tegritatis,  pietatis,  moruin  candoris  maximi  simplicitatisque 
fuit  ideoque,  ut  ita  dicam,  recentioris  aetatis  Socrates  ap- 
pellari  potest.  Atque  haec  mirabilis  abstinentia  ad  systema 
constituendum  plurimum  valuit ;  satis  superque  enim  constat 
eum  vitam  maxime  simpliciter  modesteque  egisse.  Eth.  IV 
cap.  29:  „Qui  verum  nummorum,  inquit,  usum  norunt  et 
divitiarum  modum  ex  sola  indigentia  moderantur,  paucis  con- 
tenti  vivunt."  Quae  verba  optime  in  Spinozam  ipsum  cadunt. 
Praeterea  memoriae  traditum  est,  Spinozam  donum  amici 
his  verbis  rejecisse,  ut  natura  parvo  contenta  sit,  ita  se 
quoque  parvi  indigere.  — 

Quod  ad  Kantium  attinet,  vir  tanta  integritate  ac  mo- 
ralitate,  quanta  Spinoza  praeditus  fuit.  Aliae  autem  causae, 
quibus  Kantius  commotus  sit,  ut  postea  initio  repudiatae  utili- 
tatis  rationem  haberet,  forsitan  in  his  versantur.  Primum 
quidem  principii  sui  ratio  mere  formalis  ad  inconsequentiam 
eum  nolentem  quidem  detulit.  Ut  jam  supra  exposui,  formali 
etbicae  principio  posito  consilium  cepit  ethicam  constituere, 
quae  ad  omnia  ratione  praedita  animantia  pertineret.  Hoc 
jam  saepenumero  ei  opprobrio  datum  est  et  quidem  justo 
jure,  ut  equidem  puto.  Sed  aliquid  excusationis  habet,  quum 
Kantius  studiosissime  enixus  sit,  ut  quam  purissimam  moralem 
summam  legem  constitueret,  quae  et  a  materiali  principio 
aliena  esset  et  cui  necessitas  et  universalitas  inessent* 
Exempla  autem  actionum  ex  summa  moralitatis  lege  sive  ex 
imperativo  categorico  perfectarum  Kantio  afferenti  nullae 
praesto  erant  nisi  hominum  actiones,  quibus  revera  utilitatis 
respectus  facillime  incurrit.  Jam  vero  a  principio  formali 
ad  materiam  agendi  via  inveniri  nequit.  Saltus  est,  non  tran- 
situs,  fieri  igitur  non  potest,  quin,  siKantius  ad  singulas  morum 
leges,  ad  vitae  normas  vel  ad  exempla  descendat,  ab  illo 
principio  deficiat.  Homines  quum  nonppurae  rationis  sint, 
fieri  non  potest,  quin  natura  irrationalis  rationi  immisceatur. 
—  Praeterea  haud  scio,  an  Kantius  inductus  sit  Wolfiana 
distributione  officiorum  in  perfecta  et  imperfecta  officia, 
quam  divisionem  tum  vigentem  retinuit.  Sed  ei  illa  divisio  orta 
ex  farragine,  quem  vehementissime  improbat  atque  acerrime 
vituperat,  evertenda  et  melior  constituenda  erat.  Huc  accedit 
quod  totus  in  eo  erat,  ut  Deum,  libertatem,  immortalitatem, 

quarum  notiones  theoretica  philosophia  deleverat,  resti- 
tueret. 

Ex  omnibus,  quae  supra  diximus,  elucet  Spinozam  et 
Kantium  viros  tantae  moralitatis,  quantae  pauci  homines 
fuerint,  de  ethicis  quaestionibus  maximi  momenti,  quum  initio 
a  contrariis  fundamentalibus  sententiis  profecti  sint,  ad  ex- 
tremum  inter  se  congruere.  Qui  consensus  nobis  minus  est 
mirandus  quam  sententiarum  discrepantia.  Simul  ex  hac  com- 
paratione  apparet,  quam  iujustum  Schleiermacheri  judicium 
sit,  quod  de  Kantiana  ethica  cum  Spinozana  comparata  fecit. 

Sed  uterque  sibi  non  constitit;  Kantius,  quatenus  de 
illa  summa  lege  morali  et  severa  officii  notione  utilitatis 
rationem  quandam  faciens  quamquam  invitus  deflexit;  Spi- 
noza  autem,  quatenus  ad  ahquid  progressus  est,  quod  sine 
jure  potestateque  ex  fundamentalibus  sententiis  fecisse  mihi 
videtur.  Namque  materiam  et  animum,  sive  extensionem  et 
cogitationem,  esse  unum  idemque  demonstrare  conatus  est, 
et  quidem  tantum  modaliter  sive  formaliter  has  inter  se 
diversas  esse,  non  realiter.  Ab  hac  sententia  fundamentali 
profectus  non  ubique  sibi  constat,  sed  in  duas  alias  universi 
contemplandi  rationes  partim  in  teleologicam,  ubi  mens 
materiam  superat,  partim  in  materialisticam  sive  mecha- 
nicam,  ubi  materia  est  prior  et  potentior  mente,  transit. 
Ex  illo  principio,  quod  solivagum  atque  jejunum  esse  puto, 
multas  inconsequentias  oriri  necesse  erat.  Accedit,  quod 
Spinoza,  ut  mathematicam  tractandae  ethicae  rationem 
praeteream,  nominibus  definitis  exsistentiam  subjicit  neque 
realitatem  conceptuum  definitorum  demonstrat.  Ut  paucis 
dicam ,  rerum  originis  et  evolutionis  nuUam  rationem 
reddit.  Ceterum  et  quidem  recte  nerao  fere  philosophus 
nisi  Spinoza  tot  affirmationes  posuisse  et  tot  inconsequentias 
in  se  admisisse  dicitur.  Initio  quidem,  quum  summis  notioni- 
bus  abstractione  creatis  utatur,  multa  una  eademque  et 
confusa  ac  permixta  olferuntur,  contra  postea  et  pauUatini 
vis  singularum  partium  id  est  rerum  concretarum  et  eftectus 
erumpunt  atque  adsunt. 

Vera  autem  systematum  explicatio  in  ipsis  auctoribus 
reperitur,  et  severa  officii  notio  in  Kantio,  et  rigida  nccessitas 
ac  libertas  in  Dei  cognitione  consisteus  et  summa  abstiuentia 

ac  resignatio  in  ipso  Spinoza  suam  interpretationem  habent. 
Ceterum  utrumque  systema  maximam  dignitatem  et  auctori- 
tatem  gratiamque  acquirit,  quod  uterque  ex  ethicis  sententiis 
positis  actiones  judicaverit  et  vitam  transegerit.  Sunt  enim 
plurimi  et  quidem  etiam  philosophi,  qui  nomine  praecepta 
optima  offerunt,  re  autem  ipsi  ea  non  sequuntur. 

Omnino,  ut  equidem  dico,  difficillimum  est,  immo  im- 
possibile,  puram  legem  moralem  humanae  naturae  variis, 
immo  diversis  postulationibus  convenientem  constituere.  Ut 
mens  humana  nunquam  dualismum  materiae  et  animi  prorsus 
funditusque  superabit,  ita  summa  lex  moralis  cum  humana 
natura  semper  sive  morale  cum  utili  pugnabit.  Et  Spinoza 
et  Kantius  partim  humanae  naturae  alteram,  partim  alteram 
partem  justo   magis  respexerunt   et  aequo  pluris  aestima- 

verunt. 

Nescio  an  Aristoteli,   cujus  philosophia   substilissimus 

materiae  et  animi  rationem  constituendi  et  designandi  conatus 

esse  mihi  videtur,   optime  contigerit  justum   et  rectum   re- 

spectum  ad  utramque  humanae  naturae  partem  habere,  quod 

hoc  loco   dijudicare  longum  est.    Sed  facere  non  possum, 

quin  Aristotelis  sententiam  in   hac  re  repudiem,   quatenus 

virtutes    intellectuales    sive    dianoeticas,    quae    noniinantur, 

pluris  quam  morales  esse  aestimandas  censet,  immo  potius 

Kantio    assentior,    practicae  rationi  principatum   deferanti. 

In  libro  qui  „Grundlegung   zur  Metaphys.   der  Sitten"  in- 

scribitur  p.  24  sic  legitur :  „Die  Weisheit  besteht  wohl  mehr  im 

Thun  und  Lassen  als  im  Wissen."  Etiam  notra  aetate  pluri'^i 

homines,  falso  cognoscendi  facultatem  et  scientiarum  parata- 

rum  summam  justo  pluris  ducentes,  volendi  potestatem  aequo 

magis  neglegunt.  Yesanum  est  theoreticam  cognitionem  parvi 

putare,  quid  autem  et  quantum  theoretica  cognitione  huma- 

num  genus  assecutum  est  et  omnino  consequi  potest,  quum 

ea  ad  mundum  solum  sensibilem  pertineat?    Nostra  mundi 

conceptio  minus  a  scientiarum  et  notitiarum  summa,  quam 

homines  rerum  contextum  et  finem  noscendi  studio  inflam- 

mati  sibi  pepererunt,  quam  continuo  et  intimo  animi  sensu, 

quo    eas   amplectimur,    dependet.     Atque    philosophis   non 

solum  inpraeterita  subtili  ingenio  penetrandum  est  et  leges 

cognoscendae  sunt  eorum,  quae  fuerunt  et  sunt,  sed  etiam 

illis  officium  impositum  est  in  posterum  prospicientibus 
moralis  hominum  progressionis  normam  persequendi  atque 
exquirendi  constituendique,  quae  humani  generis  moralitas 
futura  sit.  Mihi  persuasum  est  nos  notionibus  libertatis, 
boni,  virtutis,  Dei,  immortalitatis  etc.  nullo  pacto  carere  posse. 
Ut  enim  hominum  cognitionis  studium  opinione  ac  fiducia 
certa  veritatem  aliquam  esse  incitatur,  ita  humana  natura 
officii  notionem  habet  et  quasi  moralitatis  igniculi  et  semina 
nobis  sunt  insita  atque  innata. 

Haec  est  ipsa  in  universum  Kantii  sententia,  qua 
omnes  eos,  qui  antea  de  ethicis  rebus  scripserunt,  vincit; 
sed,  quid  dico,  ne  ii  quidera,  qui  post  eum  de  hominum  vita 
et  moribus  disseruerunt,  Kantium  consecuti  sunt.  Quare 
ejus  ethica  plurimi  aestimanda  est  et  contendo  unamquamque 
novam  doctrinam  moralem  cum  Kantianis  sententiis  funda- 
mentalibus  necessario  componi,  nam  ad  hoc  tempus  omnes 
morales  doctrinae  post  Kantium  ortae  Kantii  rationem  non- 
dum  omnibus  ex  partibus  superaverunt. 


V  i  t  a. 


Natus  sum  Albrechtus  Ricardus  Giessler  in  r« 
Mansfelclicae  vico,  cui  nomen  est  Annarode,  die  X 
Februarii  anni  LII.  h.  s.  patre  Carolo,  matre  Bertha  e 
Oemler.  Fide  institutus  sum  evangelica.  Primis  lit( 
elementis  domi  imbutus  sum.  Hinc  ego  agens  qi 
decimum  annum  gymnasium  Islebiense  ab  ultimo  ord 
que  ad  summum  frequentavi.  Auctumno  anni  MDCCCI 
in  universitatem  Halensem  me  contuli,  ut  studiis  phi 
cis  operam  darem,  simulque  philosophiae  studio  valc 
tus  sum.  Per  septem  semestria  audivi  vir.  illustr.  . 
Bernhardy,  Dittenberger,  Droysen,  Duemmler,  Ewald,  G 
Haym,  Herrmann,  Hertzberg,  Heydemann,  Keil,  K 
Krohn,  Zacher.  Seminarii  philologici  et  paedagogici 
fui.  Benigne  mihi  Keil  societati  philologicae  per  d 
mestria,  Haym  et  Krohn  philosophicae,  Zacher  theo 
per  tria  semestria  interesse  permiserunt. 

Quibus  viris  cum  omnibus  tum  Haymio,  Keilio,  K 
optime  de  me  meritis  gratias  ago  quam  maximas. 


Typis  Dornbluethianis  Bernburgii. 

